### SYDDANSK UNIVERSITET 7. januar 2016

Det humanistiske fakultet GS

Referat af institutledermøde den 8. december 2016.

Til stede var: Dekanen, prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Ph.d.-skoleleder Carl Bache deltog i behandlingen af dagsordenens punkt 1. Særlig rådgiver Jørgen Clausen, Rektorsekretariatet og netværkschef Toke Halskov Kristensen, Cortex Lab, deltog i dagsordenens punkt 4.

Ad 1. Godkendelse af referat af møde den 23. november 2015.

Godkendt.

Ad 2. Ph.d.

Ph.d.-skolelederen og institutlederkredsen drøftede følgende:

1. Nedsættelse af underudvalg i forhold til den foreslåede 4+1+3-ordning.

Et underudvalg bestående af Steffen Nordahl Lund, Jesper Carlsen, Per Krogh Hansen, Lotte Nyboe, Carl Bache og Lars Grassmé Binderup.

Underudvalget har i opdrag også at drøfte andre relaterede problemstillinger.

1. Opsigelse.

Rollefordelingen i forbindelse med opsigelse af stipendium/studium blev tydeliggjort. Instituttet håndterer opsigelse af stipendium. Ph.d.-skolelederen håndterer den studiemæssige udskrivning.

Ph.d.-skolelederen oplyste, at hovedvejlederudtalelsen, der fremsendes i forbindelse med de regelmæssige evalueringer, skal indeholde en klar anbefaling om fortsættelse af studiet. Hvis dette ikke er tilfældet, anmodes hovedvejlederen om en uddybning. Ph.d.-skolelederen oplyste i øvrigt, at regelsættet godkendt i 2013 giver mulighed for at benytte sig af 3 måneders reglen såvel tidligt i forløbet som ved evalueringerne.

1. Adgangskrav.

Ph.d.-skolelederen gav udtryk for et ønske om, at udvælgelseskriterierne skærpes. Punktet blev drøftet.

1. Friplads – omkostninger.

Ph.d.-skolelederen forhørte til muligheden for forhøjelse af gebyret for fripladsstuderende fra 30.000 kr. til 40.000 kr. årligt, således at denne gruppe af studerende har sammenlignelige vilkår med ordinære ph.d.-studerende. Institutlederkredsen ønskede ikke at forhøje gebyret.

1. Andet.

Der er fra forskellig side stillet spørgsmål til råderetten over de ph.d.-studerendes basisrejsemidler.

Det blev præciseret, at det er den formelle ledelsesstreng, der fungerer her (institutlederinstruks). Instituttet håndterer den tekniske administration og foretager den fornødne legitimitetskontrol, herunder at hovedvejlederens anbefaling foreligger.

Ph.d.-studerendes rejseaktiviteter mellem forskellige campusser afholdes over tjenesterejsekontoen.

Generelt blev der givet udtryk for vigtigheden af en løbende diskussion og kommunikation mellem institutlederkredsen og Ph.d.-skolelederen om arbejdsfordelingen mellem samme.

Ad 3. Forventninger til performance for stillingskategorierne adjunkt, lektor, professor mso og professor.

Et på baggrund af input fra institutlederne af dekanen udarbejdet udkast blev omdelt og diskuteret. En revideret udgave sendes til institutlederkredsen. Drøftelser fortsætter.

Ad 4. Status for budgetstrategi 2016-19, herunder kriterier for tildeling af midler fra dimensioneringsomstillingspuljen.

Der blev informeret om status for institutdrøftelser, temamøder, møder i Akademisk Råd m.m. Der udvises stor konstruktivitet.

Ad 5. Samspil mellem fakultet og Cortex Lab.

Særlig rådgiver Jørgen Clausen, Rektorsekretariatet og netværkschef Toke Halskov Kristensen, Cortex Lab, deltog i mødet.

Jørgen Clausen orienterede om aktiviteterne i forhold til projekt Erhvervsrettet samfundsengagement. Projektet afvikles i perioden december 2015 – juni 2016 og skal skabe værdi og vækst i tæt samspil med det regionale samfund og erhvervsliv. Der forudsættes interaktion mellem fakulteterne og en tæt kobling til de faglige miljøer.

Toke Halskov Kristensen orienterede om Cortex Lab, der er et åbent dynamisk iværksættermiljø på tværs af virksomheder, forskere og studerende. Forskellige muligheder for udnyttelse af Cortex Lab og dets faciliteter blev præciseret.

Der var enighed om, at miljøet rummer muligheder for såvel indtænkning af eksisterende curriculum-aktiviteter som konkrete entrepreneurskabsprojekter.

Jørgen Clausen og Toke Halskov Kristensen inviteres til at deltage i et kommende Uddannelsesrådsmøde.

Ad 6. Teaching in English at SDU.

Institutlederne orienterede om deres respektive deltagere i certificeringsprogrammet foråret 2016.

Ad 8. Nyt fra

Dekanen meddelte, at direktionen vil foreslå bestyrelsen, at der i forbindelse med bygningsforbedringer skal foretages en fornyelse af fællesarealerne i den gamle bygningsmasse (fx HUM).

Institutlederne orienterede om den igangværende strategiproces, bevillinger fra Carlsberg Fondet, Niels Bohr professorat og APV-undersøgelse.

Sekretariatschefen meddelte, at der holdes et fællesmøde den 15. december 2015, hvor TAP-gruppen kan få lejlighed til at udvikle og drøfte ideer og forslag til økonomiforbedringsforslagene.

Ad 9. Eventuelt.

Intet.

Med venlig hilsen

Simon Møberg Torp

dekan